шеговити разкази за Заплати
Един фабрикант отишъл на оня свят. Свети Петър му казал строго:
- Ти си направо за ада! Давал си мизерни заплати на работниците. Не си им плащал осигуровки. Лишавал си ги от отпуски. Ако някой е боледувал често - направо си го уволнявал.
Онзи почнал да мънка:
- Аз, все пак имам и някой добри дела. Веднъж на една работничка и се родиха близнаци. И аз и дадох петдесет стотинки бонус!
Свети Петър се загледал в тефтера и признал с неохота:
- Е, да - така е!
Фабрикантът продължил:
- А пък веднъж един работник остана да работи и на Нова година. И на него дадох петдесет стотинки бонус!
Райският ключар отново направил справка - което си е вярно, вярно е!
Тогава свети Петър въздъхнал и се обърнал към архангел Михаил:
- Оффф... кажи сега какво да го правиме тоя!
Архангел Михаил отговорил:
- Върни му едно левче и го пращай право в ада!